KIRJALLINEN KYSYMYS P-0593/00

esittäjä(t): José Ribeiro e Castro (UEN) komissiolle

(24. helmikuuta 2000)

Aihe: Lissabonin ja Vale do Tejon alue rakennerahastot vuosina 20002006

Neuvosto hyväksyi 21 heinäkuuta 1999 annetun asetuksen (EY) N:o 1260/1999 rakennerahastoja koskevista yleisistä säännöksistä(1).

Lissabonin ja Vale do Tejon alue täytti yhteisön tukikehysten 19941995 rakennerahastojen tavoite 1 -alueiden(2) tukikelpoisuuskriteerit, muttei täyttänyt enää näitä kriteereitä, arvioinnin jälkeen, vuodesta 1999 alkaen(3). Tämän alueen pitäisi kuitenkin saada vielä tukea rakennerahastoista, ainakin tammikuun 2000 ja joulukuun 2005 välisen siirtymäkauden ajan(4). Berliinin Eurooppa-neuvoston päätelmien(5) mukaan entisille tavoite 1 -alueille on myönnettävä asianmukaista siirtymäkauden tukea (niin sanottu phasing out -menettely). Eurooppa-neuvosto tunnusti myös, että Lissabonin alueelle on välttämätöntä myöntää 500 miljoonan euron erityinen tilapäistuki(6). Kyseisen alueen talouden eri toimijoiden ja alojen välisistä ilmeisen erilaisista mielipiteistä johtuen päästiin sopimukseen ainoastaan perustamissopimukseen kirjattujen ja kaikkia yhteisön politiikkoja koskevien tärkeimpien yleisten periaatteiden kestävä kehitys ja yhtäläiset mahdollisuudet huomioon ottamisesta.

Mutta nämä periaatteet sekä yhteisön kilpailulainsäädäntö kyseenalaistetaan, jos sovittua phasing out -menettelyä ei noudateta. Tavoite 1 -alueisiin kuuluvien lähialueiden taloudelliset toimijat saavat huomattavia kilpailuetuja, mikä aiheuttaa kilpailun vääristymistä ja epätasapainoa.

Ottaen huomioon, ettei Lissabonin ja Vale do Tejon alue saa tällä hetkellä mitään rahoitusta rakennerahastoista, voiko komissio ilmoittaa, mistä tämä rahoituksen keskeyttäminen johtuu, ja jos tästä asiasta on neuvoteltu Portugalin hallituksen kanssa, miksi edellä mainitun asetuksen (EY) N:o 1260/1999 6 artiklaa ei ole noudatettu ja miksi komission 1. heinäkuuta 1999 tekemää päätöstä 1999/502/EY ja Berliinin Eurooppa-neuvostossa aikaansaatua sopimusta ei ole otettu huomioon, ja kuka tästä on vastuussa?

(1) Euroopan yhteisön perustamissopimuksen 161 artiklan mukaisesti ja ottaen huomioon perustamissopimuksen 251 artiklassa tarkoitettu menettely.

(2) Asetukset (EY) N:o 2052/88 ja N:o 4253/88 EYVL L 158, 15.7.1988 ja EYVL L 374, 31.12.1988.

(3) Ks. asetuksen (EY) N:o 1260/1999 3 artikla EYVL L 161, 26.6.1999.

(4) Toisin sanoin: olisi pitänyt soveltaa asetuksen (EY) N:o 1260/1999 6 artiklaa ja ottaa huomioon 7 artiklan 2 kohdan toinen kappale ja 3 kohdan kolmas kappale komission päätöksen 1999/502/EY EYVL L 194, 27.7.1999 mukaisesti.

(5) 24. 25. maaliskuuta 1999 kokoontuneen Berliinin Eurooppa-neuvoston päätelmät, kohdat 42, 43 ja 44 a.

(6) Ks. päätelmien 44 a kohta.

Mario Montin komission puolesta antama vastaus

(24. maaliskuuta 2000)

Alueellisia valtiontukia koskevien suuntaviivojen(1) antamisen jälkeen komissio kehotti Portugalin viranomaisia toimittamaan EY:n perustamissopimuksen 88 artiklan (ent. 93 artikla) 3 kohdan mukaisesti

ehdotuksensa kansalliseksi aluetukikartaksi, joka sisältää sekä EY:n perustamissopimuksen 87 artiklan (ent. 92 artikla) 3 kohdan a ja c alakohdan poikkeusten nojalla ehdotetut Portugalin alueet että alkuinvestointeihin tai näihin liittyvien työpaikkojen luomiseen myönnettävän tuen intensiteetin ylärajat jokaisella alueella sekä tuen kasautumiselle asetetut ylärajat.

Tutkittuaan Portugalin ehdottaman kartan vuosille 20002006 komissio hyväksyi 8. joulukuuta 1999 kartan niiden Portugalin alueiden osalta, jotka ovat oikeutettuja EY:n perustamissopimuksen 87 artiklan 3 kohdan a alakohdan mukaiseen poikkeukseen (Norte, Centro, Alentejo, Algarve, Azorit ja Madeira).

Kartan siltä osalta, joka koski ainoaa 87 artiklan 3 kohdan c alakohdan mukaiseen poikkeukseen oikeutettua Portugalin aluetta (Lisboa e Vale do Tejo), komissio kuitenkin aloitti EY:n perustamissopimuksen 88 artiklan 2 kohdassa määrätyn menettelyn, koska komission mielestä Portugalin viranomaisten ehdotusta ei tässä vaiheessa voitu pitää suuntaviivojen määräysten mukaisena. Portugalin ilmoituksen mukaan koko kyseiseen alueeseen, jonka osuus väestöstä on 33,4 %, olisi sovellettava suuntaviivojen 5.7 kohdassa määrättyä siirtymäaikaa, jonka kuluessa 87 artiklan 3 kohdan a alakohdan nojalla vuoden 1999 loppuun sovellettuja intensiteettejä mukautettaisiin. Suuntaviivojen alaviitteessä 43 asetetaan kuitenkin 5.7 kohdan maantieteelliselle ulottuvuudelle rajoituksia, joiden nojalla siirtymäaikaa voidaan soveltaa vain osaan alueesta, jolla asuu 10,2 % maan väestöstä.

Kuten arvoisa parlamentin jäsen huomauttaa, EY:n perustamissopimuksen 88 artiklan 3 kohdan lykkäävä vaikutus jatkuu kunnes komissio on tehnyt edellä mainitussa menettelyssä lopullisen päätöksen. Koska asetuksen (EY) N:o 1260/1999 mukaan rakennerahastojen tukitoimien on vastattava yhteisön kilpailuoikeutta, kaikki julkinen aluetuki Lisboa e Vale do Tejolle on siten keskeytetty 1. tammikuuta 2000 alkaen siitä riippumatta, saadaanko tukeen osarahoitusta rakennerahastoista vai ei.

Komissio haluaa kuitenkin muistuttaa arvoisaa parlamentin jäsentä siitä, että keskeytys koskee vain alueellista valtiontukea eikä vaikuta mitenkään sellaisiin rakennerahastojen toimiin, joilla on tarkoitus osarahoittaa muunlaisia ohjelmia tai joihin ei sisälly tukea yrityksille. Siten Lisboa e Vale do Tejo on kokonaisuudessaan oikeutettu rakennerahastojen tavoitteen 1 mukaiseen tukeen 1. tammikuuta 2000 ja 31. joulukuuta 2005 välisenä aikana, ja osa-alueet Lezíria do Tejo ja Médio Tejo ovat oikeutettuja samaan tukeen 31. joulukuuta 2006 asti. Komissio hyväksyi 14. maaliskuuta 2000 yhteisön tukikehyksen Portugalille kaudeksi 20002006, mihin sisältyy myös tuki alueelle Lisboa e Vale do Tejo.

(1) EYVL C 74, 10.3.1998.